
Text rozhodnutia
Súd: Krajský súd Bratislava Spisová značka: 5Scud/19/2015 Identifikačné číslo súdneho spisu: 1015201598 Dátum vydania rozhodnutia: 20. 01. 2016 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2016:1015201598.1
Uznesenie Krajský súd v Bratislave v právnej veci navrhovateľa F.. V.. Q. B., A. V. XXX, XXXX X., T.Ú. T. proti odporkyni Sociálnej poisťovni ústredie, Ul. 29. augusta č. 8-10, Bratislava o starobný dôchodok takto
r o z h o d o l :
Súd konanie zastavuje.
Žiaden z účastníkov nemá právo na náhradu trov konania.
o d ô v o d n e n i e :
Navrhovateľ svojím návrhom zo dňa 24.9.2015 žiadal preskúmať rozhodnutie odporkyne číslo XXX XXX XXXX X zo dňa 24.8.2015, ktorým odporkyňa zamietla žiadosť navrhovateľa o starobný dôchodok zo dňa 16. januára 2015.
Odporkyňa vydala rozhodnutie číslo XXX XXX XXXX X zo dňa 19.11.2015, ktorým zrušila napadnuté rozhodnutie číslo XXX XXX XXXX X zo dňa 24.8.2015o zamietnutí žiadosti o priznanie starobného dôchodku a zároveň rozhodnutím číslo XXX XXX XXXX X zo dňa 28. septembra 2015 navrhovateľovi od 3. septembra 2012 priznala starobný dôchodok v sume 229,70 eur mesačne, zvýšený od 1. januára 2013 na sumu 240,90 eur mesačne, od 1. januára 2014 na sumu 249,70 eur mesačne a od 1. januára 2015 na sumu 254,90 eur mesačne, čím navrhovateľovi celkom vyhovela, čo navrhovateľ potvrdil vo svojom vyjadrení zo dňa 1.1.2016.
Súd podľa § 250o O.s.p. konanie zastavil.
O trovách konania súd rozhodol podľa § 246c a § 146 ods. 1 písm. c) O.s.p.
Poučenie:
Proti tomuto uzneseniu je možné podať odvolanie do 15 dní odo dňa jeho doručenia písomne, dvojmo na Krajskom súde v Bratislave.

